text: Kommune spørger borgerne om hvor hurtigt bilerne må køre
  06 september 2016 kl. 14.42
  Før første gang spørger Kolding Kommune borgerne om, hvor hurtigt de mener, bilerne bør køre.
  Borgerne i Kolding Kommune får medindflydelse på, hvor hurtigt bilerne må køre. Trafikplanlæggerne i Kolding vil nu spørge de mennesker, der bor på bestemt vejstrækninger i Kolding, Lunderskov, Vamdrup og Christiansfeld om, hvor hurtigt de mener, bilerne på køre der, hvor de bor. 
  Og det kan både gå op og ned.
  - hvis der kommer en masse, som siger, der er behov for at sænke hastigheden, eller der er behov for at hæve hastigheden, så går vi ind og vurderer det og kommer med vores bud på, hvad hastighedsgrænsen så kunne være, og så tager vi dialogen med politiet, som også skal ind og godkende det. Det siger trafikchef Martin Pape i Kolding Kommune til TV SYD.
  Han siger, at kommunen vil optimere vejnettet i forhold til brugerne:
   - En ting er, hvad vi foreslår, hvad vi synes er rigtigt ud fra en faglig betragtning, så er der altså også brugerne i det, og dem har vi egentlig aldrig haft inde og har spurgt direkte. Det kan også være i forhold til trygheden, siger Martin Pape.
  Det er politiet, der har det sidste ord om, hvad hastighederne skal være. Kolding Kommune sigter mod at drøfte hastighederne med politiet sidst på året.
  Her bliver borgerne spurgt:
  Gennemfartsveje:
  I Kolding: Bl.a.Vejlevej, Vestre Ringgade, Haderslevvej
  I Lunderskov: Koldingvej, Gl. Lunderskovvej
  I Vamdrup: Koldingvej
  I Christiansfeld: Koldingvej, Omfartsvejen
   Fordelingsveje:
  I Kolding: Bl.a. Lærkevej, Agtrupvej, Lyshøj Allé, Seest Bakke
  I Lunderskov: Reinholts Bakke, Jernbanegade, Kongsbjerg
  I Vamdrup: Søndergade, Vestergade, Røddingvej
  I Christiansfeld:  Kongensgade, Arlavej, østlige del af Lindegade
  